b'\n_START_ARTICLE_\nDebelu\xc5\xa1\xc4\x8dek\n_START_SECTION_\n1. del\n_START_PARAGRAPH_\nDebelu\xc5\xa1\xc4\x8dek sedi na sekretu in se pogovarja s svojim mobitelom Lah\xc4\x8dijem, medtem ko zvoni telefon. Vseeno, \xc5\xbeivljenje je itak zgre\xc5\xa1en klic, a ni \xc5\xa1koda, Lah\xc4\x8di, do sem samo vodovodar, ki \xc4\x8disti zama\xc5\xa1ene odtoke, po navadi jih zama\xc5\xa1ijo lasje, \xc5\xbeenski lasje... lepi so lasje, posebej rde\xc4\x8di so mi v\xc5\xa1e\xc4\x8d, \xc4\x8de pa so \xc5\xa1e nad kipe\xc4\x8dim oprsjem... Je bolj\xc5\xa1e boksat ali seksat? Boksal sem veliko, \xc5\xa1e na gimnaziji, imam pokale, ampak zdaj ne boksam ve\xc4\x8d; seksal sem pa malo, \xc5\xa1e sploh, ko me je dala punca na \xc4\x8develj.,, Zdaj samo \xc5\xa1e \xc5\xberem... imam pa posel in hrano in kup re\xc4\x8di za ugodje, \xc4\x8deprav brez volje, sem \xc5\xa1e zmeraj svoj gospod, ker je upanje ... zato sem si kupil brez\xc5\xbei\xc4\x8dni telefon, montiral ga bom na sekretu, da ne zamudim klica, do nekaj naredim zase, da grem naprej. Naprej! Kam?\n_START_SECTION_\n2. del\n_START_PARAGRAPH_\nDebelu\xc5\xa1\xc4\x8dek gleda porni\xc4\x8d, zalaga \xc4\x8dips in pije pivo. Telefon zvoni, reklamacija na monta\xc5\xbeo bideja, to je tista gospa, prsata, koketna... pogovor je dolg, mo\xc5\xbenosti so iz trenutka v trenutek bolj ro\xc5\xbenate: uro je tri pono\xc4\x8di, jasno je, za kaj gre... ja, pridem takoj! Pokonci, treba je poklicat taksi, ker nimam avta... Ton\xc4\x8dek, mi lahko naredi\xc5\xa1 uslugo in pride\xc5\xa1 pome v petnajstih minutah, stranka ima poplavo, urgenca, razume\xc5\xa1? Hvala, stari, pazi, kako vozi\xc5\xa1! Debelu\xc5\xa1\xc4\x8dek se ste\xc4\x8de umivat: \xc4\x8de se bide maje ob 3 h pono\xc4\x8di, ni nobena urgenca, ampak romanca. Romanca!\n_START_SECTION_\n3. del\n_START_PARAGRAPH_\nDebelu\xc5\xa1\xc4\x8dek se ba\xc5\xa1e s pi\xc5\xa1\xc4\x8dancem, vmes z Lah\xc4\x8dijem klice na telefon samega sebe... \xc4\x8clovek sem, ki kli\xc4\x8de samega sebe, tako zdr\xc5\xbeim, potujem iz enega prostora v drugega, iz enega sveta v drugega. \xc4\x8ceprav Lah\xc4\x8dijev impulz niti pribli\xc5\xbeno ne se\xc5\xbee tako dale\xc4\x8d, kakor bi rad... Ampak ta no\xc4\x8d je zame skoraj popolna no\xc4\x8d, ko sem \xc5\xbee mislil, da se bom pobral, \xc4\x8de bom tako dobro lagal samemu sebi, da bo postalo vse resni\xc4\x8dno in da bom kon\xc4\x8dno dobil eno \xc5\xbeensko... Veliko se pogovarjam, niti enega telefonskega klica no\xc4\x8dem zamuditi. Neko\xc4\x8d bom ujel klic o Veliki Rde\xc4\x8delaski, ki je z lasmi zama\xc5\xa1ila celo mestno kanalizacijo in jaz bom poklican, da jo odma\xc5\xa1im. Namakal bom rokce v peroksid tega sveta, v usmrajeno zakulisje te \xc5\xa1minkerije, pod ble\xc5\xa1\xc4\x8de\xc4\x8dimi plo\xc5\xa1\xc4\x8dicami je zmeraj kak\xc5\xa1en \xc4\x8dep in za njim odtok... ko sprostim \xc4\x8dep, zmeraj zasli\xc5\xa1im klic vode, ki te\xc4\x8de drugam, torej svet ni samo na tej strani\xe2\x80\xa6 preprosto vem, da sem, da bom sam neko\xc4\x8d takole odtekel. Ko \xc5\xbeenski odte\xc4\x8de voda, se za\xc4\x8dne\xe2\x80\xa6 Ne, nobenih zgodbica za ugodje ve\xc4\x8d, vse skupaj je boks in to si je treba priznati! Poklican sem, da odpiram, sem bil, sem in bom boksar, boksar in vodovodar. \xc4\x8ceprav  do komolcev vsak dan v dreku, ne v osvetljenem ringu, sem \xc5\xa1e zmeraj boksar! Dober tek! Dober tek, Debelu\xc5\xa1\xc4\x8dek!'